<classify> SERIKALI imetoa zaidi ya Sh bilioni 12 kwa ajili ya kujenga vituo 23 vya kutolea huduma ya afya Mkoa wa Dodoma. Hayo yameelezwa na Mkuu wa Mkoa wa Dodoma, Dk Binilith Mahenge alipozungumza na wananchi wa wilaya ya Chamwino.Alisema kati ya vituo hiyo, vitano vimejengwa wilayani Kondoa, huku wilaya za Mpwapwa, Kongwa, Dodoma, Chemba, Bahi na Chamwino kila moja ikijengewa vituo vitatu.Mpango wa serikali ni kuhakikisha mifumo ya utoaji wa huduma za afya unaimarika na kusogeza huduma hizo karibu na watu, alisema. Rais John Magufuli ameazimia kuimarisha mfumo wa utoaji huduma ya afya hapa nchini kwa kuingeza bajeti ya afya na kujenga miundombinu ya vituo vya kutolea huduma za afya. Dk Mahenge alisema pamoja na serikali kuhamia Dodoma, serikali imeamua kuboresha huduma bora za kijamii kwa kuongeza vituo vya kutolea huduma za afya. Kwa sasa idadi kubwa ya wakazi wa Dodoma walikuwa wanapata huduma ya afya katika Hospitali ya Mkoa na hospitali zinazomilikiwa na watu binafsi.Lakini tunaendelea kuimarisha Hospitali ya Benjamini Mkapa na huku Chamwino tunajenga hospitali ya kisasa ya Uhuru ambayo itakuwa itakuwa ikitoa huduma kwa watu wanaotumia barabara kuu ya Dar es Salaam-Dodoma, alisema Aidha, baadhi ya wananchi wamebainisha kuwapo changamoto kadhaa katika sekta ya afya wilayani hapo, ikiwa ni pamoja na gari ya wagonjwa kukosa mafuta.Mkazi wa Kijiji cha Msanga, Paul Rechard alisema kutokana na kuwapo kwa huduma ya afya isiyoridhishwa inawafanya mama mjamzito na watoto wachanga kuwa katika hatari ya kupoteza maisha. Hapa kwetu wajawazito na watoto wachanga wako katika hatari kubwa ya kupoteza maisha, mfanos siku za hivi karibuni mwanamke aliyejifungia mapacha alipoteza watoto wake kwa kukosa huduma bora... walilazimika kukodi gari binafsi na kukibizwa hospitali ya mkoa na huku ndipo ilipobainika waktoto wake kupoteza maisha. Aidha, Mkurugenzi wa Halamshauri ya Wilaya ya Chamwino, Athuman Masasi alisema tatizo hilo linashughulikiwa na kwa sasa halmashauri inasubiri vifaa, ambayo vitawasili muda wowote kuanzia sasa. Tunatambua changamoto ambazo zinakabiri baadhi ya zahanati ikiwamo upungufu wa watumishi, serikali inalifanya kazi kwa kuangalia namna ya kuweka uweiano wa watumishi,alisema.  <topic>: KITAIFA 